Sirens jirritornaw għar-rebħ Minn Cristian Muscat – ritratt: Dominic Borg Sirens ……………..12 Marsaxlokk …….. 4 (4-1, 2-0, 4-2, 2-1) Wara t-telfa xokkanti ta' 4-3 kontra Ta' Xbiex, Sirens irritornaw għar-rebħ meta għelbu b'konvinzjoni lil Marsaxlokk bl-iskor ta' 12-4 biex kompla staġun mill-aktar diżappuntanti għax-Xlukkajri. Għal Sirens spikkaw John Napier u Jerome Zerafa Gregory li rreġistraw hat-trick kull wieħed. Sirens għamlu l-intenzjonijiet tagħhom ċari mal-ftuħ tal-logħba u rebħu l-ewwel sessjoni bl-iskor ta' 4-1 bil-goals jaslu minn Gianni Farrugia, Mat­thias Azzopardi, John Napier u Gabriel Mellilo. Matteo Mar­­tellacci wieġeb għal Marsaxlokk. Fit-tieni sessjoni it-team minn San Pawl il-Baħar kompla bl-istess pass tal- ewwel waħda u reġgħu ħarġu rebbieħ din id-darba bl-iskor ta' 2-0 permezz ta John Napier u Isaiah Riolo. Sirens rebħu wkoll it-tielet sessjoni bl-iskor ta' 4-2 biex prattikament aċċertaw mir-rebħa. Il-protagonisti din id- darba kienu Jerome Zerafa Gregory (2), Matthias Azzopardi u Matthew Sciberras minn penalty. Sebastian Busuttil u Luigi Malllia minn penalty wieġbu għax- Xlukkajri. Ta' nota huwa l-fatt li f'din is-sessjoni Luke Saliba falla penalty għal Marsaxlokk hekk kif ra lill-goalkepeer ta' Sirens Gianni Galea Curmi jsalva t-tentattiv tiegħu. Ir-raba' sessjoni kienet biss formalitá iżda xorta waħda l-Pawlisti rebħuha bl-iskor ta' 2-1, b'goals minn Jerome Zerafa Gregory u John Napier … b'Matthew Pace jwieġeb għal Marsa­xlokk.